wickkiey/tamil-wikipedia-markdown huggingface dataset:
# மஸ்ஜித் ஜமெயிக் எல்ஆர்டி நிலையம்


**மஸ்ஜித் ஜமெயிக் எல்ஆர்டி நிலையம்** அல்லது **மஸ்ஜித் ஜமெயிக் போக்குவரத்து நிலையம்** (ஆங்கிலம்: *Masjid Jamek LRT Station*; மலாய்: *Stesen LRT Masjid Jamek*; சீனம்: 占美清真寺站) என்பது மலேசியா, கோலாலம்பூர், கிளானா ஜெயா வழித்தடம்; அம்பாங் வழித்தடம்; செரி பெட்டாலிங் வழித்தடம் ஆகிய மூன்று வழித்தடங்களில் அமைந்துள்ள நிலத்தடி; மற்றும் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இலகுரக விரைவுப் போக்குவரத்து வழித்தடங்களை ஒருங்கிணைக்கும் இரண்டு நிலையங்களில் இந்த நிலையமும் ஒன்றாகும்; மற்றொன்று புத்ரா அயிட்ட்ஸ் நிலையம் ஆகும்.  

கோலாலம்பூர் மாநகர மையத்தில் உள்ள ஜாமிஃ பள்ளிவாசலின் பெயரால் இந்த நிலையத்திற்கும் பெயரிடப்ப்ட்டது.  

## பொது

இந்த நிலையம் தற்போது ஓர் இடைமாற்று நிலையம் என்று அழைக்கப்பட்டாலும், 28 நவம்பர் 2011 வரை, செயல்பாட்டு அடிப்படையில் இரண்டு மஸ்ஜித் ஜமெயிக் நிலையங்கள் இருந்தன.  

ஒரு நிலையம், ஓர் உயத்தப்பட்ட மஸ்ஜித் ஜமெயிக் நிலையம் ஆகும். இந்த நிலையம் அம்பாங் வழித்தடம் மற்றும் செரி பெட்டாலிங் வழித்தடம்; ஆகிய இரு வழித்தடங்களுக்குச் சேவை செய்தது.  

### பயணச் சீட்டு முகைமைகள்

மற்றும் ஒரு நிலத்தடி நிலையமான மஸ்ஜித் ஜமெயிக் நிலையம்; கிளானா ஜெயா வழித்தடத்திற்குச் சேவை செய்கிறது.  

ஒவ்வொன்றும் ஒருங்கிணைக்கப்படாத தனித்தனியான பயணச் சீட்டு முகைமைகளைக் கொண்டிருந்தன.  

ஒரு வழித்தடத்தில் இருந்து மற்றொரு வழித்தடத்திற்கு பயணிகள் மாற விரும்பினால், அவர்கள் ஒரு வழித்தட அமைப்பிலிருந்து வெளியேறி, மற்ற அமைப்பில் நுழைவதற்கு முன், ஒரு புதிய பயணச் சீட்டை வாங்க வேண்டிய நிலை இருந்தது.  

### தனித்தனி கட்டிடங்கள்

2006-ஆம் ஆண்டுக்கு முன், கிள்ளான் ஆற்றின் மேல் பிளாசா வணிக வளாகம் கட்டப்பட்டது. அப்போது, ​​அம்பாங் வழித்தடம் மற்றும் செரி பெட்டாலிங் வழித்தடங்களுக்கு என தனி ஒரு மஸ்ஜித் ஜமெயிக் நிலையம் இருந்தது.  

அதே போல கிளானா ஜெயா வழித்தடத்திற்கும் தனி ஒரு மஸ்ஜித் ஜமெயிக் நிலையம் இருந்தது. அந்த இரு நிலையங்களும் தனித்தனிக் கட்டிடங்களாக இயங்கின.  

### துன் பேராக் சாலை

அந்தக் கட்டத்தில் இரண்டு நிலையங்களுக்கும் இடையில் குறைந்த அளவிலான பாதசாரி நடைபாதைகள் இருந்தன. இதன் விளைவாகப் பயணிகள் வெயில் மழைக்கு உட்பட வேண்டியிருந்தது.  

அத்துட்ன் ஒரு வழித்தடத்தில் இருந்து அடுத்த வழித்தடத்திற்கு மாற வேண்டும் என்றால் அதிலேயும் சிரமங்கள் இருந்தன. வாகன நெரிசல் நிறைந்த துன் பேராக் சாலையைச் சிரமப்பட்டுக் கடக்க வேண்டியிருந்தது.  

28 நவம்பர் 2011 அன்று, இரண்டு அமைப்புகளையும் பிரிக்கும் கட்டண வாயில்கள் அகற்றப்பட்டன. அந்த வகையில் இரு நிலையங்களாக இருந்த மஸ்ஜித் ஜமெயிக் நிலையம்; தனி ஒரு நிலையமாக மாற்றம் கண்டது.  

## செரி பெட்டாலிங் வழித்தடம்

அம்பாங் வழித்தடம்; மற்றும் செரி பெட்டாலிங் வழித்தடங்கள், முன்பு இலகு தொடருந்து இஸ்டார் (**LRT STAR)** *(Sistem Transit Aliran Ringan)* வழித்தடம் என்று அழைக்கப்பட்டன. செந்தூல் தீமோர் எல்ஆர்டி நிலையத்தில் இருந்து அம்பாங் நிலையம் மற்றும் செரி பெட்டாலிங் நிலையம் வழியாக சோவ் லின் நிலையத்திற்கு இரண்டு தடங்களைக் கொண்டிருந்தது.  

இலகு தொடருந்து இஸ்டார் திட்டம் முதன்முதலில் 1981-ஆம் ஆண்டு மலேசியப் போக்குவரத்து தலையாயத் திட்டத்தில் முன்மொழியப்பட்டது.  

கோலாலம்பூர் நகர மையத்தைச் சுற்றியுள்ள பகுதிகளுடன் இணைக்கும் இலகு தொடருந்து வழித்தடங்களுக்கான ஒரு வலையமைப்பை அரசாங்கம் முன்மொழிந்தது. டிசம்பர் 1992-இல் அரசாங்கத்திற்கும் இஸ்டார் நிறுவனத்திற்கும் இடையே ஓர் ஒப்பந்தம் கையெழுத்தானது.  

## காட்சியகம்
# ஆண்டிமனி ஐந்தாக்சைடு


| Sb ஒருங்கிணைவு | விளிம்பு பகிர்வு | மூலை பகிர்வு | } |
| --- | --- | --- | --- |

## தயாரிப்பு
ஆண்டிமனி பெண்டாகுளோரைடை நீராற்பகுப்பு செய்வதன் மூலம் நீரேற்றப்பட்ட ஆக்சைடு தயாரிக்கப்படுகிறது. அல்லது பொட்டாசியம் அறு ஐதராக்சோ ஆண்டிமோனேட்டு(V) சேர்மத்தை அமிலமயமாக்கல் மூலம் இது தயாரிக்கப்படுகிறது. நைட்ரிக் அமிலத்துடன் ஆண்டிமனி மூவாக்சைடை ஆக்சிசனேற்றம் செய்வதன் மூலமும் இது தயாரிக்கப்படுகிறது.  

## பயன்கள்
ஆண்டிமனி பெண்டாக்சைடு, ஏபிசு எனப்படும் அக்ரைலோநைட்ரைல் பியூட்டாடையீன் சுடைரீன் பலபடி மற்றும் பிற நெகிழிகளில் தீத்தடுப்பானாகவும், தைட்டானியம் டை ஆக்சைடு தயாரிப்பில் திரளாக்கும் பொருளாகவும் பயன்படுத்தப்படுகிறது. சில சமயங்களில் கண்ணாடி, சாயம் மற்றும் பசைகள் தயாரிப்பிலும் இது பயன்படுத்தப்படுகிறது.  

Na<sup>+</sup> உள்ளிட்ட அமிலக் கரைசலில் உள்ள பல நேர்மின் அயனிகளுக்கு அயனிப் பரிமாற்ற பிசினாகவும் (குறிப்பாக அவற்றின் தேர்ந்தெடுக்கப்பட்ட தக்கவைப்புகளுக்கு) பலபடியாக்கலுக்கும் ஆக்சிசனேற்ற வினையூக்கியாகவும் ஆண்டிமனி ஐந்தாக்சைடு பயன்படுத்தப்படுகிறது.  

## பண்புகள்
நீரேற்றப்பட்ட ஆக்சைடு நைட்ரிக் அமிலத்தில் கரையாது. ஆனால் செறிவூட்டப்பட்ட பொட்டாசம் ஐதராக்சைடு கரைசலில் கரைந்து பொட்டாசியம் அறு ஐதராக்சோ ஆண்டிமோனேட்டு(V) அல்லது KSb(OH)<sub>6</sub> சேர்மத்தைக் கொடுக்கிறது.  

## வினைகள்
700 °செல்சியசு (1,290 °பாரங்கீட்டு) வெப்பநிலைக்கு சூடாக்கப்படும் போது, ​​மஞ்சள் நீரேற்றப்பட்ட பெண்டாக்சைடு சேர்மமானது Sb<sub>6</sub>O<sub>13</sub> என்ற வாய்ப்பாடு கொண்ட நீரற்ற வெள்ளை நிறத் திண்மப் பொருளாக மாறுகிறது. ஆண்டிமனி(III) மற்றும் ஆண்டிமனி(V) இரண்டு ஆக்சிசனேற்ற நிலைகளும் இங்கு உள்ளன. 900 °செல்சியசு (1,650 °F) வெப்பநிலைக்கு சூடாக்கும்போது α மற்றும் β வடிவங்களில் Sb<sub>2</sub>O<sub>4</sub> என்ற வாய்ப்பாடு கொண்ட வெள்ளை நிற கரையாத தூளை உருவாக்குகிறது. β வடிவம் எண்முக இடைவெளிகளிலும் பிரமிடு SbIIIO<sub>4</sub> அலகுகளிலும் ஆண்டிமனி(V) அயனியைக் கொண்டுள்ளது. இந்த சேர்மங்களில், ஆண்டிமனி(V) அணு ஆறு ஐதராக்சி குழுக்களுடன் எண்முகமாக ஒருங்கிணைக்கப்படுகிறது.  

ஐதரசன் அல்லது பொட்டாசியம் சயனைடுடன் சேர்த்து சூடாக்குவதன் மூலம் ஆண்டிமனி பெண்டாக்சைடை ஆண்டிமனி உலோகமாகக் குறைக்க முடியும்.
# பயங்கரவாத எதிர்ப்புப் படை (மேற்கு வங்காளம்)

**தீவிரவாத எதிர்ப்புப் படை** (*Counter Insurgency Force* (*CIF West Bengal*), இந்தியாவின் மேற்கு வங்காள காவல்துறையின் பயங்கரவாத எதிர்ப்புப் படை ஆகும். இதன் தலைமையிடம் தெற்கு கொல்கத்தாவில் உள்ள *கரியா* பகுதியில் உள்ளது. இப்பிரிவு 2010ஆம் ஆண்டில், காவல்துறையில் சிறப்பாக செயல்படும் காவலர்கள் மற்றும் காவல் அதிகாரிகளை தேர்வு செய்து நிறுவப்பட்டது. இப்படையில் 1,000 பேர் உள்ளனர். துர்காபூர் மற்றும் சல்போனியில் இப்படையினர்க்கு சிறப்பு பயிற்சி வழங்கப்படுகிறது. இப்படைப்பிரிவுக்கு கூடுதல் காவல்துறை தலைமை இயக்குநர் தலைமை வகிப்பார். இப்படை நக்சலைட்டு-மவோயிஸ்ட் கிளர்ச்சிகளை ஒடுக்க செயல்படுகிறது.  
## இதனையும் காண்க
- நக்சலைட்டு-மவோயிஸ்ட் கிளர்ச்சி
- சிறப்பு நடவடிக்கைகள் குழு (ஜம்மு காஷ்மீர்)
- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (தமிழ்நாடு)
- போர்ஸ் ஒன் (மகாராட்டிரம்)
# தீரஜ் பொம்மதேவரா


**தீரஜ் பொம்மதேவரா** (*Dhiraj Bommadevara*, பிறப்பு 4 செப்டம்பர் 2001) என்பவர் ஒரு இந்தியர் வில்வித்தை வீரர் ஆவார். இவர் 2024 பாரிஸ் ஒலிம்பிக்கில் நான்காவது இடத்தைப் பிடித்தார். தீரஜ் உலகக் கோப்பை போட்டிகளில் தங்கம், வெள்ளி, வெண்கலம் என பல பதக்கங்களை வென்றவர். ஆசிய விளையாட்டுப் போட்டிகளில் வெள்ளிப் பதக்கமும், உலக இளையோர் வாகையர் போட்டியில் தங்கப் பதக்கமும் வென்றார்.  

## தனிப்பட்ட வாழ்க்கை
ஆந்திராவின், விசயவாடாவைச் சேர்ந்தவர் தீரஜ். இவரது தந்தை பொம்மதேவர சரவண் குமார் இந்திய வில்வித்தை சங்கத்தின் தொழில்நுட்ப அதிகாரியாக இருந்தார். விஜயவாடாவில் உள்ள எஸ்ஆர்ஆர் மற்றும் சிவிஆர் அரசு பட்டயக் கல்லூரியில் பட்டப்படிப்பு பயின்றார். 2006ஆம் ஆண்டு விஜயவாடாவில் உள்ள வோல்கா வில்வித்தை அகாதமியில் வில்வித்தையை பயிறிசி பெறத் தொடங்கினார். புனேவில் உள்ள இராணுவ விளையாட்டு கல்வி நிறுவனத்தில் நான்கு ஆண்டுகள் பயிற்சி பெற்று, 2021ல் ஹவால்தார் பதவிபெற்று இராணுவத்தில் இணைந்தார். இவர் அட்டானு தாசு, துஷார் ஷெல்கேவுடன் இணைந்து இந்திய ஆடவர் வில்வித்தை அணியில் பங்கேற்று 2022 ஆசிய விளையாட்டு போட்டியில் வெள்ளிப் பதக்கம் வென்றார். அவர்கள் கொரியா குடியரசிடம் இறுதிப் போட்டியில் தோற்றனர்.  

2021 ஆம் ஆண்டில், குவாத்தமாலாவின், குவாத்தமாலா நகர் மற்றும் பிரான்சின் பாரிரிசில் நடந்த உலகக் கோப்பைகளில் ஆண்கள் தனிநபர் போட்டியில் கலந்துகொண்டு வெண்கலப் பதக்கம் வென்றார்.  

முன்னதாக 2022 ஜனவரியில், ஐதராபாத்தில் நடந்த தரவரிசைப் போட்டியில் அவர் தோற்கடித்தார் தோக்கியோ ஒலிம்பியன் தருண்தீப் இராயை தோற்கடித்தார்.  

பின்னர் 2023 இல், ஜெர்மனியின் பெர்லினில் நடந்த உலக வாகையர் போட்டிகளில் ஆடவர் அணியிலும், கலப்பு குழு நிகழ்வைத் தவிர தனிப்பட்ட போட்டிகளிலும் இந்தியாவின் சார்பில் விளையாடினார். அதே ஆண்டில், துருக்கியின் ஆந்தாலியாவில் நடந்த உலகக் கோப்பையில் ஆண்கள் அணி மற்றும் ஆடவர் தனிநபர் போட்டிகளிலும், பாரிஸ், பிரான்ஸ், சீனாவின் சாங்காய் ஆகிய இடங்களில் நடந்த உலகக் கோப்பைகளில் ஆண்கள் தனிநபர் மற்றும் கலப்பு அணிப் போட்டிகளிலும் கலந்துகொண்டார். 2023 இல் நடந்த அடுத்த நிகழ்வில், கொலம்பியாவின் மெதெயில் நடந்த உலகக் கோப்பை ஸ்டேஜ் 3 இல் ஆண்கள் அணி மற்றும் ஆண்கள் தனிநபர் போட்டிகளில் கலந்துகொண்டு இரண்டு வெண்கலப் பதக்கங்களை வென்றார். 2023 செப்டம்பரில், ஹெர்மோசிலோவில் நடந்த உலகக் கோப்பை போட்டியில் கலந்துகொண்டார்.  

### 2024 கோடைக்கால ஒலிம்பிக்
2024 கோடை ஒலிம்பிக் போட்டியில் திராஜ் முதன்முதலில் ஒலிம்பிக் போட்டியில் கலந்துகொண்டார். தரவரிசைச் சுற்றில், திராஜ் 4வது இடத்தைப் பிடித்தார் (681 மதிப்பெண்களுடன்), இது ஒலிம்பிக் விளையாட்டுப் போட்டிகளில் இந்திய வில் வீரர் அடைந்த சிறந்த தரவரிசைகளில் ஒன்றாகும். இருப்பினும், ஆண்களுக்கான தனிநபர் 1/16 எலிமினேஷன் சுற்றில் இவர் 5-6(5+) என்ற கணக்கில் கனடாவின் எரிக் பீட்டர்ஸிடம் தோற்றார். இதனையடுத்து ஆண்கள் அணியில் பிரவின் ஜாதவ் மற்றும் தருண்தீப் இராய் ஆகியோருடன் திராஜ் காலிறுதிக்கு முன்னேறினார். எனினும் அந்த அணி 2-6 என்ற கோல் கணக்கில் துருக்கி துருக்கி அணியிடம் தோல்வியடைந்தது. கலப்பு அணி வில்வித்தையில் வெண்கலப் பதக்கப் போட்டியில் இந்தியாவின் சார்பில் முதன் முதலில் ஒலிம்பிக் பதக்கப் போட்டியில் பங்கேற்றதன் மூலம் அங்கிதா பகத்துடன் புதிய வரலாற்றை தீராஜ் படைத்தார். ஆனால் அமெரிக்க அணியிடம் 2-6 என்ற கணக்கில் தோற்றார் .
# டிசிப்ரோசியம்(III) சல்பைடு



**டிசிப்ரோசியம்(III) சல்பைடு** (*Dysprosium(III) sulfide*) என்பது Dy<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மம் ஆகும். டிசிப்ரோசியமும் கந்தகமும் சேர்ந்து இந்த இருமச் சேர்மம் உருவாகும்.  

## தயாரிப்பு
மந்தவாயுச் சூழல் அல்லது வெற்றிடத்தில் தூய்மையான டிசிப்ரோசியம் மற்றும் கந்தகத்தை சேர்த்து சூடுபடுத்தினால் டிசிப்ரோசியம்(III) சல்பைடு உருவாகும்:  
::2Dy + 3S -> Dy<sub>2</sub>S<sub>3</sub>  

ஐதரசன் சல்பைடு மற்றும் டிசிப்ரோசியம் ஆக்சைடு ஆகியவற்றைச் சேர்த்து வினைபுரியச் செய்தாலும் டிசிப்ரோசியம்(III) சல்பைடு உருவாகும்:  
::Dy<sub>2</sub>O<sub>3</sub> + 3H<sub>2</sub>S -> Dy<sub>2</sub>S<sub>3</sub> + 3H<sub>2</sub>O  

## இயற்பியல் பண்புகள்

டிசிப்ரோசியம்(III) சல்பைடு மஞ்சள்-ஆரஞ்சு-பழுப்பு நிற படிகங்களை உருவாக்குகிறது: கனசதுர மற்றும் ஒற்றைச்சரிவச்சு அமைப்புகள் உருவாகின்றன.  

பழுப்பு-சிவப்பு, கருப்பு அல்லது பச்சை நிறத்தில் படிகங்களை உருவாக்குகிறது என்பதற்கான சான்றுகளும் உள்ளன.  

வறண்ட காற்றில் படிகங்கள் நிலைப்புத்தன்மை கொண்டுள்ளன. ஆனால் ஈரப்பதமான காற்றில் அவை மெதுவாக நீராற்பகுப்பு செய்யப்படுகின்றன. இந்த சேர்மம் நீர் மற்றும் அமிலங்களில் மிதமாக கரைகிறது.  

## வேதிப் பண்புகள்
டிசிப்ரோசியம்(III) சல்பைடு காற்றில் நன்றாகச் சூடுபடுத்தினால் ஆக்சிசனேற்றம் அடைகிறது:  
::Dy<sub>2</sub>S<sub>3</sub> + 3O<sub>2</sub> → Dy<sub>2</sub>O<sub>2</sub>S + 2SO<sub>2</sub>
# சுதா வர்க்கீசு


**சகோதரி சுதா** என்றும் அழைக்கப்படும் **சுதா வர்கீசு** (*Sudha Varghese*) இந்தியாவைச் சேர்ந்த ஓர் முன்னாள் மத சகோதரியும் மற்றும் சமூக சேவகரும் ஆவார். இவர் பீகார் மற்றும் உத்தரபிரதேசத்தின் தலித்த்துகளுக்காக தன்னை அர்ப்பணித்தவர். தற்போது இவர் பட்னா மாவட்டத்திலுள்ள *ஜம்சவுத்* என்ற கிராமத்தில் வசித்து வருகிறார். இவர் சில நேரங்களில் *தீதி* (மூத்த சகோதரி) என்றும் அழைக்கப்படுகிறாள்.  

பீகாரில் உள்ள தலித் பெண்கள் மற்றும் பெண்களுக்கு கல்வி, எழுத்தறிவு, தொழில் பயிற்சி, சுகாதாரம், வாதிடுதல் மற்றும் வாழ்க்கைத் திறன்களை வழங்கும் லாப நோக்கற்ற அமைப்பான நாரி குஞ்சன் ("பெண்களின் குரல்" ) அமைப்பின் தலைமை நிர்வாக அதிகாரியாக இருக்கிறார். நாரி குஞ்சன் 50 வசதிகளைக் கொண்டுள்ளது. இதில் மொத்தம் 1500 பெண்கள் சேர்க்கப்படுகிறார்கள்.  

சுதா வர்கீசு, தீண்டாமைக் கருத்துக்கு எதிராகப் போராடியவரும் மற்றும் இந்திய அரசியலமைப்புச் சட்டத்தை உருவாக்கியவர்களில் ஒருவருமான அம்பேத்கர் 1965 ஆம் ஆண்டில், நோட்ரே டேம் டி நாமூரின் சகோதரிகளுடன் ஏழைகளுக்காக பணியாற்ற பீகாருக்குச் சென்றார். அங்கு சில ஆண்டுகள் பயிற்சி பெற்ற இவர், ஆங்கிலம் மற்றும் இந்தி மொழிகளைக் கற்றுக்கொண்டார். துறவற மடம் நடத்திய ஒரு பள்ளியி பணியாற்றினார். பின்னர் அதிலிருந்து வெளியேறினார். பிகாரின் முசாகர் இன மக்களுக்கு கல்வி கற்பிப்பதற்காக 1986 ஆம் ஆண்டில் அவர்கள் வசிக்கும் பகுதியில் ஒரு செங்கல் குடிசைக்கு குடியேறினார். சுதா வர்கீசு 21 ஆண்டுகள் அப்பகுதியிலேயே வசித்து வந்தார். 2012 தில்லி கும்பல்-வல்லுறவு வழக்கில் பாதிக்கப்பட்டவருக்கு ஆதரவாக ஒரு ஆர்ப்பாட்டத்திலும் இவர் இருந்தார்.  

தனது வீட்டில், இவர் இளம்வயது சிறுமிகளின் குழுவைக் கூட்டி அவர்களுக்கு வாசிப்பு, எழுத்து, தையல் மற்றும் பூத்தையல் ஆகியவற்றைக் கற்பித்தார்.  
- 2023 ஆம் ஆண்டில், காந்திய விழுமியங்களை நிலைநிறுத்தும் சமூக சேவையை வழங்கியதற்காக தேர்வு செய்யப்பட்ட இவருக்கு ஜம்னாலால் பஜாஜ் விருது வழங்கப்பட்டது. .
# அபய் மற்றும் ராணி பாங்



**அபய் பாங்** மற்றும் **ராணி பாங்** (*Abhay and Rani Bang*) ஆகிய இருவரும் இந்தியாவிலுன் மகாராட்டிராவிலுள்ள கட்சிரோலி மாவட்டத்தில் பணிபுரியும் ஆர்வலர்கள் மற்றும் சமூக சுகாதார ஆய்வாளர்கள் ஆவர். 2018இல் இந்தியாவின் நான்காவது மிக உயர்ந்த குடிமகன் விருதான பத்மசிறீ விருது வழங்கி கௌரவித்தது, 2018  

## பணிகள்
உலக சுகாதார அமைப்பு மற்றும் ஐக்கிய நாடுகளின் சிறுவர் நிதியம் ஆகியவற்றால் அங்கீகரிக்கப்பட்டு, இந்தியா முழுவதும் மற்றும் ஆப்பிரிக்காவின் சில பகுதிகளில் செயல்படுத்தப்படும் குழந்தை இறப்பு வீதங்களை கணிசமாகக் குறைத்த ஒரு திட்டத்தை இவர்கள் ஒன்றாகக் கண்காணித்தனர். அபய் மற்றும் ராணி ஆகிய இருவரும் கிராமப்புற சுகாதார சேவை மற்றும் ஆராய்ச்சியில் ஈடுபட்டுள்ள சமூக ஆரோக்கியத்திற்கான கல்வி, செயல் மற்றும் ஆராய்ச்சிக்கான இலாப நோக்கற்ற சங்கத்தை நிறுவினர்.  

இவர்கள் மகாராட்டிரா பூசண் விருதை வென்றுள்ளனர். மேலும் இலக்னோவில் உள்ள சஞ்சய் காந்தி முதுகலை மருத்துவ அறிவியல் நிறுவனத்தில் இருந்து கௌரவ டாக்டர் பட்டம் பெற்றுள்ளனர். மும்பையில் உள்ள எஸ். என். டி. டி மகளிர் பல்கலைக்கழகமும் ராணி பேங்கிற்கு கௌரவ விருது வழங்கியுள்ளது. உலகின் அதிக தாக்கத்தை ஏற்படுத்தும் கல்வி மற்றும் மருத்துவ இதழ்களில் ஒன்றான *தி லான்செட்* இவர்களை "கிராமப்புற இந்தியாவில் சுகாதாரப் பாதுகாப்பின் முன்னோடிகள்" என்று விவரித்தது. ஜான்ஸ் ஹாப்கின்ஸ் புளூம்பெர்க் பொது சுகாதாரப் பள்ளியின் சர்வதேச சுகாதாரத் துறையின் புகழ்பெற்ற முன்னாள் மாணவர் விருதை இவர்கள் பெற்றுள்ளனர். இவர்களின் தொழில் வாழ்க்கையின் போது, சமூக அடிப்படையிலான ஆரம்ப சுகாதாரப் பராமரிப்பில் ஒரு மறுமலர்ச்சியை வளர்க்க உதவியுள்ளனர். 2016 ஆம் ஆண்டில், ஜான்ஸ் ஹாப்கின்ஸ் பல்கலைக்கழகம் இவர்களுக்கு புகழ்பெற்ற முன்னாள் மாணவர் விருதை வழங்கியது.  

## குழந்தை இறப்பு விகிதத்தில் குறைப்பு

மே 2017 இல், மகாராட்டிரா மாநிலத்தில் குழந்தை இறப்பு மற்றும் ஊட்டச்சத்து குறைபாட்டை எவ்வாறு குறைப்பது என்பது குறித்த பரிந்துரைகளை வழங்க பம்பாய் உயர் நீதிமன்றம் அபய் பாங்கை அழைத்தது. இவர் அளித்த பரிந்துரைகளை உயர் நீதிமன்றம் ஏற்றுக்கொண்டு, மாநில அரசுக்கு அதன் கொள்கை முடிவுகளில் பரிந்துரைகளை இணைத்து தகுந்த நடவடிக்கைகளை எடுக்குமாறு உத்தரவிட்டது.
# வோல்போர்தைட்டு



**வோல்போர்தைட்டு** (*Volborthite*) என்பது Cu<sub>3</sub>V<sub>2</sub>O<sub>7</sub>(OH)<sub>2</sub>·2H<sub>2</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். இக்கனிமத்தில் தாமிரமும் வனேடியமும் கலந்துள்ளன. முதலில் 1838 ஆம் ஆண்டில் உருசியாவின் யூரல் மலைத்தொடரில் இக்கனிமம் கண்டுபிடிக்கப்பட்டது. முதலில் கினாபைட்டு என்று என்று பெயரிடப்பட்டது. ஆனால் பின்னர் உருசிய தொல்லுயிரியல் ஆராய்ச்சியாளர் அலெக்சாண்டர் வான் வோல்போர்த் (1800-1876) நினைவாக வோல்போர்தைட்டு என மாற்றப்பட்டது.  

தாங்கெய்ட்டு கனிமம் இதனுடன் நெருங்கிய தொடர்பு கொண்ட கனிமமாக உள்ளது. கால்சியோவோல்போர்தைட்டு (CaCuVO<sub>4</sub>(OH)) என்ற பெயராலும் தாங்கெய்ட்டு கனிமம் அறியப்படுகிறது.  

பன்னாட்டு கனிமவியல் சங்கம் வோல்போர்தைட்டு கனிமத்தை Vbo என்ற குறியீட்டால் அடையாளப்படுத்தப்படுகிறது.  

## தோற்றம்
உருசியாவின் பேர்ம்சுகயா மாகாணத்தில் உள்ள நகரத்தின் சோஃப்ரோனோவ்சுகி சுரங்கத்தில் வோல்போர்தைட்டு கனிமம் முதன்முதலில் 1837 ஆம் ஆண்டில் கண்டுபிடிக்கப்பட்டது.  

வனேடியம் உலோகத்தைக் கொண்டுள்ள நீர்வெப்ப மாறுபாட்டு தாமிர தாதுக்களில் ஓர் அசாதாரண ஆக்சிஜனேற்ற கனிமமாக இது தோன்றுகிறது. புரோசாண்டைட்டு, மாலகைட்டு, அடகாமைட்டு, டேன்செயிட்டு, கிரிசோகோலா, பாரைட்டு மற்றும் இயிப்சம் ஆகிய கனிமங்களுடன் கலந்து காணப்படுகிறது.
# தைப்பக்


**தைப்பக்** (*Dybbuk*) என்பது யூத புராணங்களில் தோன்றும் இறந்த நபரின் ஆன்மாவாக நம்பப்படும் தீங்கிழைக்கும் ஆவியாகும். இது தனது இலக்கை அடைந்தவுடன், சில சமயங்களில் பேயோட்டுதல் மூலமாக அந்த உடலை விட்டு வெளியேறுவதாகக் கூறப்படுகிறது.  

## வரலாறு
தைபக்கைப் பற்றிய பல கதைகள் முதலில் 16 ஆம் நூற்றாண்டின் பல எழுத்துகளில் தோன்றுகிறது. இருப்பினும், யூத எழுத்தாளர் எஸ். அன்சுகி 1920 இல் வெளியிட்ட *தி தைப்பக்* என்ற நாடகம் இலக்கிய வட்டங்களில் இக்கருத்து பிரபலபமானது. இந்தக் கணக்குகள் மக்கள் மத்தியில் மரபுவழியை ஒரு தடுப்பு நடவடிக்கையாக ஆதரித்தன. 1937 ஆம் ஆண்டு வெளியான மைக்கேல் வாசின்ஸ்கியின் திரைப்படமான ‘தி தைப்பக் ’இத்திய மொழி நாடகத்தை அடிப்படையாகக் கொண்டது. மேலும் அது இத்திய திரைப்படத் தயாரிப்பின் உன்னதமான ஒன்றாகக் கருதப்படுகிறது.  

பாரம்பரியமாக, தைப்பக்குகள் ஆண் ஆவிகளாக இருந்தன. யூத மத குரு ஹையிம் விட்டலின் கூற்றுப்படி, பெண்களுக்கு மறு பிறவி இல்லாததால் அவர்கள் தைப்பக்குகளாக மாற முடியாது. சில சமயங்களில் இந்த ஆவிகள் பெண்களை அவர்களது திருமணத்திற்கு முன்பு பிடித்து வைத்திருப்பதாக கூறப்படுகிறது..பொதுவாக பாலியல் பாணியில் பெண்களின் யோனி வழியாக நுழைவதன் மூலம், இது ஆன்-ஸ்கையின் நாடகத்தில் காணப்படுகிறது.  

உளவியல் இலக்கியத்தில், தைப்பக் ஒரு வெறித்தனமான நோய் அறிகுறி என்று விவரிக்கப்பட்டுள்ளது.  

## இதனையும் காண்க

- கபலா
# கால்சியம் பெராக்சைடு


## கட்டமைப்பு
ஒரு திடப்பொருளாக, கால்சியம் பெராக்சைடு சிதைவுக்கு எதிராக ஒப்பீட்டளவில் நிலையானது. தண்ணீருடன் தொடர்பு கொள்ளும்போது நீராற்பகுப்பு அடைந்து ஆக்சிசனை வெளியிடுகிறது. அமிலத்துடன் சேர்த்து சூடுபடுத்தினால் ஐதரசன் பெராக்சைடை உருவாக்குகிறது.  

## தயாரிப்பு
கால்சியம் பெராக்சைடு கால்சியம் உப்புகளுடன் ஐதரசன் பெராக்சைடைச் சேர்த்து வினைபுரியச் செய்வதன் மூலம் கால்சியம் பெராக்சைடு தயாரிக்கப்படுகிறது.  

::Ca(OH)<sub>2</sub> + H<sub>2</sub>O<sub>2</sub> → CaO<sub>2</sub> + 2 H<sub>2</sub>O  

கால்சியம் ஐதராக்சைடுடன் நீர்த்த ஐதரசன் பெராக்சைடைச் சேர்த்து வினைபுரியச் செய்தால் கால்சியம் பெராக்சைடின் எண்ணீரேற்று வீழ்படிவாகிறது. சூடுபடுத்தினால் இது நீர்நீக்கத்திற்கு உட்படுகிறது.  

## பயன்கள்
விலைமதிப்பற்ற உலோகங்களை அவற்றின் தாதுக்களிலிருந்து பிரித்தெடுப்பதை மேம்படுத்த இது முக்கியமாக ஆக்சிசனேற்றியாகப் பயன்படுத்தப்படுகிறது. இதன் இரண்டாவது முக்கிய பயன்பாட்டில், இது ஐ எண் ஐ930 என்ற குறியீட்டுடன் உணவு சேர்க்கைப் பொருளாகப் பயன்படுத்தப்படுகிறது. மாவு வெளுக்கும் முகவராகவும் மேம்படுத்தும் முகவராகவும் கால்சியம் பெராக்சைடு பயன்படுத்தப்படுகிறது.  

விவசாயத்தில் நெல் விதைகளை விதைப்பதற்கு முன் விதை நேர்த்தி செய்ய கால்சியம் பெராக்சைடு பயன்படுத்தப்படுகிறது. மேலும், மீன் வளர்ப்பில் நீரை ஆக்சிசனேற்றம் செய்யவும் கிருமிநீக்கம் செய்யவும் பயன்படுத்தப்படுகிறது. சுற்றுச்சூழல் மறுசீரமைப்பு துறையில் இது மண் சிகிச்சையில் பயன்படுத்தப்படுகிறது. சுற்றுச்சூழல் மறுசீரமைப்பு திட்டங்களுக்கு மக்னீசியம் பெராக்சைடுக்கு ஒத்த முறையில் இது பயன்படுத்தப்படுகிறது. பெட்ரோலியத்தால் மாசுபடுத்தப்பட்ட மண் மற்றும் நிலத்தடி நீரை மேம்படுத்தப்பட்ட தளத்தில் உயிரியல் திருத்தம் மூலம் மீட்டெடுக்கவும் இது பயன்படுகிறது. சில பல் மருந்துகளின் உட்கூறாகவும் இது உள்ளது.
# பிளாசா ராக்யாட் எல்ஆர்டி நிலையம்


**பிளாசா ராக்யாட் எல்ஆர்டி நிலையம்** அல்லது **பிளாசா ராக்யாட் போக்குவரத்து நிலையம்** (ஆங்கிலம்: *Plaza Rakyat LRT Station*; மலாய்: *Stesen LRT Plaza Rakyat*; சீனம்: 人民广场站) என்பது மலேசியா, கோலாலம்பூர், அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களில் அமைந்துள்ள நிலத்தடி; மற்றும் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

அம்பாங் வழித்தடம்; செரி பெட்டாலிங் வழித்தடம் ஆகிய இரண்டு வழித்தடங்களும் முன்பு **இஸ்டார் எல்ஆர்டி** *(STAR-LRT)* என அழைக்கப்பட்டன.  

இலகுரக விரைவுப் போக்குவரத்து வழித்தடங்களை ஒருங்கிணைக்கும் நிலையங்களில் இந்த நிலையமும் ஒன்றாகும்.  

## பொது

இஸ்டார் எல்ஆர்டி அமைப்பின் முதல் கட்டத்தின் ஒரு பகுதியாக சுல்தான் இசுமாயில் எல்ஆர்டி நிலையம் தொடங்கி அம்பாங் எல்ஆர்டி நிலையம் வரையில் 13 நிலையங்கள் கட்டப்ப்பட்டன. அந்த நிலையங்களில் இந்த பிளாசா ராக்யாட் நிலையமும் ஒன்றாகும். இந்த நிலையம் 16 டிசம்பர் 1996 அன்று திறக்கப்பட்டது.  

கோலாலம்பூர் மாநகர மையத்தில் உள்ள பிளாசா ராக்யாட் வணிகப் பேரங்காடியின் பெயரால் இந்த நிலையத்திற்கும் பெயரிடப்ப்ட்டது. பழைய சுல்தான் சாலை *(Sultan Street)* தொடருந்து நிலையத்திற்கு அருகில் இந்த நிலையம் அமைந்துள்ளது.  

அருகிலுள்ள புடு சென்ட்ரல் *(Pudu Sentral)* பேருந்து நிலையத்தையும், பிளாசா ராக்யாட் எல்ஆர்டி நிலையத்தையும் இணைக்க 150 மீட்டர் நீளமுள்ள பாதசாரி பாலமும் நடைபாதையும் அமைக்கப்பட்டன.  

## அம்பாங் வழித்தடம்–செரி பெட்டாலிங் வழித்தடம்

அம்பாங் வழித்தடம்; செரி பெட்டாலிங் வழித்தடம் (ஆங்கிலம்: *LRT Ampang Line* - *LRT Sri Petaling Line*) என்பது மலேசியா கிள்ளான் பள்ளத்தாக்கு பகுதியில் அமைந்துள்ள இலகு விரைவு தொடருந்து வழித்தடங்கள் (*Light Rapid Transit Line*) (**LRT**) ஆகும்.  

இந்த இரு வழித்தடங்களின் ஒருங்கிணைந்த வலையமைப்பு 36 நிலையங்களைக் கொண்டது; மற்றும் 45.1 கிலோமீட்டர் (28.0 மைல்) நீளம் கொண்ட தடங்களைக் கொண்டுள்ளது. மலேசியாவில் செந்தர இரும்புப் பாதை மற்றும் தானியங்கி தொடருந்துகளைப் பயன்படுத்திய முதல் வழித்தடங்கள் இவைவே ஆகும்.  

பிரசரானா மலேசியாவின் துணை நிறுவனமான ரேபிட் ரெயில் நிறுவனத்தின் ரேபிட் கேஎல் அமைப்பின் ஒரு பகுதியாக இந்த வழித்தடங்கள் இயக்கப்படுகின்றன.  

## காட்சியகம்
# வெண்வயிற்று சாரைப்பாம்பு



**வெண்வயிற்று சாரைப்பாம்பு** (*white-bellied rat snake*) அல்லது பழுப்பு எலி பாம்பு என்று அழைக்கப்படும் *தையாசு பசுகா* (*Ptyas fusca*) என்பது கொளுப்பிரிட் பாம்பு குடும்பத்தில் உள்ள ஒரு சிற்றினமாகும். இது இந்தோனேசியா, புரூணை, மலேசியா, தாய்லாந்து, சிங்கப்பூரில் உள்ளிட்ட நாடுகளில் காணப்படுகிறது.  

வெண்வயிறு சாரைப்பாம்பு காடுகளின் வாழ்விடங்களை விரும்புகிறது. இவை தவளை, பல்லி, மீன்களை வேட்டையாடுவதாக அறியப்படுகிறது. இது அமைதியாக இருப்பதாகவும், தொந்தரவு செய்யும் போது கழுத்தை நிமித்தி காண்பதாக அறியப்படுகிறது. இச்செயல் ஓர் அச்சுறுத்தும் செயலாகும்.  

முதிர்வடைந்த பாம்பின் மேற்பரப்பு பழுப்பு நிறத்திலிருந்து செங்கல்-சிவப்பு நிறத்திலிருக்கும். வயிற்றுப்புறச் செதில்கள் வெள்ளை முதல் வெளிர் மஞ்சள் நிறத்திலிருக்கும். பின்புற உடல் மற்றும் வால் இருபுறமும் அடர்த்தியான கருநிறக் கோடுகள் இப்பாம்பின் சிறப்பியல்பு அம்சமாகும். இளம் பாம்புகள் பெரும்பாலும் பச்சை நிறத்திலிருக்கும். இதன் கருமணி வட்டமாகவும் பெரியதாகவும் உள்ளது.
# மச்சனி சோமப்பா



**மச்சனி சோமப்பா** (*Machani Somappa***)** இந்திய நாட்டினைச் சேர்ந்த ஒரு தொழிலதிபர் ஆவார். கல்வியாளர், சமூக சேவகர் மற்றும் மச்சனி சோமப்பா குழும நிறுவனங்களின் நிறுவனர் என்றும் இவர் அறியப்படுகிறார்.  

சென்னை மாகாணத்தின் கர்னூல் மாவட்டத்தில் உள்ள யெம்மிகனூரில் 1904 ஆம் ஆண்டில் பிறந்தார். 1934 ஆம் ஆண்டு பஞ்சத்தின் போது தனது பகுதியில் பஞ்சத்தால் பாதிக்கப்பட்ட நெசவாளர்களுக்காக ஒரு நிவாரண மையத்தைத் திறந்து, நெசவாளர்களுக்கான கூட்டுறவு சங்கமான யெம்மிகனார் நெசவாளர் கூட்டுறவு சங்கத்தை (ஒய். டபிள்யூ. சி. எசு) 1938 ஆம் ஆண்டு நிறுவினார்.   இரண்டு ஆண்டுகளுக்குப் பிறகு, மசானி குழுமத்தை நிறுவினார். 1940 ஆம் ஆண்டு முதல் வணிகக் குழு உற்பத்தி, பொறியியல், போக்குவரத்து, விவசாயம், தகவல் தொழில்நுட்பம், எரிசக்தி, கிராமப்புற வணிக செயல்முறை மற்றும் சில்லறை வணிகத்தில் இவ்வமைப்பு செயல்பட்டது.  

1960 ஆம் ஆண்டில், புகழ்பெற்ற செர்மன் வசந்த உற்பத்தியாளர்களுக்கான அமைப்பினை சிடம்ப் + சூலேவுடன் கூட்டு முயற்சியாக இணைந்து *சோமப்பா* நிறுவினார். 1978 ஆம் ஆண்டில் கல்வித் துறையில் இவர் மச்சனி சோமப்பா ஆங்கில மொழிக்கல்வியில் உயர்நிலைப் பள்ளியை நிறுவினார். 1954 ஆம் ஆண்டில் இந்திய அரசு இவரை பத்மசிறீ விருது வழங்கி கௌரவித்தது. இவ்விருது இவர் செய்த பங்களிப்புகளுக்காக நான்காவது மிக உயர்ந்த இந்திய குடிமகன் விருதாகும். இந்த விருதைப் பெற்ற முதல் நபர்களில் ஒருவராக இவர் அறியப்படுகிறார்.
# இலட்சுமி நிவாசு பிர்லா

**இலட்சுமி நிவாசு பிர்லா** (*Lakshmi Niwas Birla*) இந்தியாவின் பிர்லா குடும்பத்தின் வாரிசுகளில் ஒருவராகவும், புகழ்பெற்ற தொழிலதிபர், பரோபகாரர், எழுத்தாளர் மற்றும் கலை நிபுணராகவும் பன்முகங்களுடன் அறியப்படுகிறார்.  

கன்சியாம் தாசு பிர்லா மற்றும் அவரது முதல் மனைவி துர்காதேவியின் மூத்த மகன் இலட்சுமி நிவாசு பிர்லா ஆவார். பின்னர் இவரை இயூகல் கிசோர் பிர்லா தத்தெடுத்தார். இவர் சுசிலா தேவியை மணந்தார், 1934 ஆம் ஆண்டில் நடந்த திருமணத்திற்குப் பின்னர் சுதர்சன் குமார் பிர்லா என்ற ஒரு மகனைப் பெற்றார்.  

1951 ஆம் ஆண்டில் இந்திய வர்த்தக சபை தலைவராகவும், 1967 ஆம் ஆண்டில் இந்திய வர்த்தக மற்றும் தொழில்துறை கூட்டமைப்பின் தலைவராகவும் இவர் பணியாற்றினார்.  

ஆங்கிலம் மற்றும் இந்தி மொழிகளில் பல புத்தகங்களை எழுதினார். புகழ்பெற்ற கலை நிபுணராகவும் இருந்தார்.  

இந்து கோயில்களைக் கட்டுவதற்காக பணத்தை நன்கொடையாக வழங்கினார். டர்பனில் உள்ள இந்து கோயிலின் சிலைகள் இவரது நன்கொடைகளிலிருந்து வாங்கப்பட்டன.  

1941 ஆம் ஆண்டில் இந்தி உயர்நிலைப் பள்ளி என்றும் அழைக்கப்படும் பிர்லா உயர்நிலைப்பள்ளியை நிறுவினார்.
# துளசி கப்பார்டு



**துளசி கப்பார்டு** (*Tulsi Gabbard*) (பிறப்பு: ஏப்ரல் 12, 1981), ஐக்கிய அமெரிக்காவின் அரசியல்வாதியும், இராணுவ அதிகாரியும் ஆவார். இவர்1999 முதல் 2022 முடிய ஜனயாகக் கட்சியிலும்; பின்னர் 2024 முதல் குடியரசு கட்சியிலும் பணி செய்துள்ளார். துளசி கப்பார்டு ஹவாய் மாநிலத்தின் சார்பாக ஐக்கிய அமெரிக்க சார்பாளர்கள் அவையில் 2002 முதல் 2004 முடிய மற்றும் சனவரி 3, 2013 முதல் சனவரி 3, 2021 வரை பதவி வகித்தவர்.  

துளசி கப்பார்டு 2011 முதல் 2012 வரை ஹொனலுலு நகர் மன்ற உறுப்பினராகவும்; 2013 முதல் 2016 முடிய ஹவாய் மாநில ஜனநாயகக்கட்சியின் தேசியத் துணைத் தலைவராகவும் பணியாற்றியுள்ளார். ஐக்கிய் அமெரிக்காவின் 47வது அதிபராக தேர்வு செய்யப்பட்ட டோனால்ட் டிரம்ப் அமைச்சரவையில், துளசி கப்பார்டு, அமெரிக்க தேசியப் புலனாய்வு இயக்குநராக நியமிக்கப்படுவார் என்று ஊகிக்கப்படுகிறது.
# போர்ஸ் ஒன் (மகாராட்டிரம்)



**போர்ஸ் ஒன்** (*Force One*) (மராத்தி: बळ एक) தேசிய பாதுகாப்புப் படை போன்று மகாராட்டிரம் மாநிலத்தில், குறிப்பாக மும்பை மாநகரத்தில் தீவிரவாத எதிர்ப்பு நடவடிக்கைகளை மேற்கொள்ளும் ஒரு சிறப்புக் காவல் பிரிவாகும். 2008 மும்பையில் தீவிரவாதிகளின் தொடர் தாக்குதல்களைத் தொடர்ந்து, 26 நவம்பர் 2010 அன்று *போர்ஸ் ஒன்* தீவிரவாத எதிர்ப்புப் படை தொடங்க காரணமாயிற்று. போர்ஸ் ஒன் படைப்பிரிவுக்கு, மகாராட்டிரா காவல் துறையில் பணியாற்றும் 28 முதல் 35 வயது வரை உள்ள, விவேகமும்; துடிப்பும் நிறைந்த 300 இளம் அதிகாரிகள் மற்றும் காவலர்களைக் கொண்டு *போர்ஸ் ஒன்* படை நிறுவப்பட்டுள்ளது. இதன் தலைமையிடம் மும்பையில் உள்ளது.. போர்ஸ் ஒன் படையின் தலைவராக மகாராட்டிரா காவல்துறை கூடுதல் தலைமை இயக்குநர் இகாப செயல்படுவார்.  

இப்படையினருக்கு தீவிரவாதிகளை எதிர் கொள்ளத்தக்க வகையில் சிறப்புத் துப்பாக்கிகள், மார்புக் கவசங்கள், இருட்டில் பார்க்கும் கண் கண்னாடிகள், விரைவு வாகனங்கள் மற்றும் கையெறி குண்டுகள்  
## பயிற்சிகள்
வெடி குண்டுகளை கையாளவும், தொலைதொடர்பு வசதிகளை தற்காலிகமாக துண்டிக்கவும் இப்படையினருக்கு புனேவில் பயிற்சி வழங்கப்படுகிறது. மேலும் இப்படைகள் இந்திய இராணுவத்துடன் இணைந்து கூட்டுப் பயிற்சிகள் மேற்கொள்கிறது.  
## இதனையும் காண்க
- சிறப்பு நடவடிக்கைகள் குழு (ஜம்மு காஷ்மீர்)
- பஞ்சாப் காவல்துறையின் சுவாத் பிரிவு
- பயங்கரவாத எதிர்ப்புப் படை (தமிழ்நாடு)
- பயங்கரவாத எதிர்ப்புப் படை (மேற்கு வங்காளம்)
# ஆசம் சா


**சாகேப்சாதா மிர் இமாயத் அலி கான் சித்திக் ஆசம் சா** (*Sahebzada Mir Himayat Ali Khan Siddiqi Azam Jah*) (22 பிப்ரவரி 1907 - 9 அக்டோபர் 1970) ஐதராபாத் இராச்சியத்தின் கடைசி நிசாம் ஓசுமான் அலி கான் மற்றும் அவரது மனைவி ஆசம் உன்னிசா பேகம் ஆகியோரின் மூத்த மகன் ஆவார்.  

## வாழ்க்கை
1936 ஆம் ஆண்டில், இவருக்கு பேரரின் இளவரசர் என்ற பட்ட்டம் வழங்கப்பட்டது. ஐதராபாத் இராச்சியத்தின் வடக்கில் இருந்த மாகாணம் ஆகும். பின்னர் ஆங்கிலேயர்களுக்கு நிரந்தரமாக குத்தகைக்கு விடப்பட்டு அவர்களால் நிர்வகிக்கப்பட்டது.  

1931 ஆம் ஆண்டில் ஆசம் சா, ஓசுமான் இல்லத்தின் உறுப்பினரும் (முன்னர் உதுமானியப் பேரரசு), கடைசி உதுமானிய கலீபாவான இவர், உதுமானிய கலீபகத்தின் கடைசி கலீபா இரண்டாம் அப்துல்மசித்தின் ஒரே மகளான துருசேவர் சுல்தானை 1932 நவம்பர் 12 அன்று நீஸ் நகரில் மணந்தார். திருமணத்திற்கு பல்வேறு இந்திய இளவரசர்ளும் வந்திருந்தனர். இரண்டு மகன்களைப் பெற்ற பிறகு 1954 ஆம் ஆண்டில் தம்பதியினர் மணமுறிவு பெற்றனர்.  

இவர் ஐதராபாத்தில் உள்ள உசேன் சாகர் அருகேயுள்ள பெல்லா விஸ்டா என்ற 10 ஏக்கர் (40,000 சதுர மீட்டர்) பரப்பளவில் உள்ள அரண்மனையில் வசித்து வந்தார்.  

## தொண்டுப் பணிகள்

இலண்டன் மத்திய மசூதி என்று இப்போது அழைக்கப்படும் நிசாமியா பள்ளிவாசலுக்கு ஆசப் சா நன்கொடை அளித்தார். ஜூன் 4,1937 வெள்ளிக்கிழமை அடிக்கல் சூட்டப்பட்டது.
# புடு சென்ட்ரல்


**புடு சென்ட்ரல்** அல்லது **புடுராயா** (ஆங்கிலம்; மலாய்: *Pudu Sentral*; என்பது மலேசியா, கோலாலம்பூர், கோலாலம்பூர் மாநகர மையம், புடு, புடு சாலையில் உள்ள பேருந்து நிலையம் ஆகும். கோலாலம்பூரின் பழமையான பேருந்து நிலையங்களில் புடு சென்ட்ரல் நிலையமும் ஒரு நிலையம் என அறியப்படுகிறது.  

முன்பு இந்த நிலையம், புடுராயா முனையம் (ஆங்கிலம்: *Puduraya Terminal*; மலாய்: *Hentian Puduraya*) என அழைக்கப்பட்டது. 1976-இல் திறக்கப்பட்ட இந்த நிலையத்திற்கு, தற்போது நீண்ட தூரப் பேருந்துகள் வந்து செல்வதில்லை. அதற்கு மாறாக அவை பண்டார் தாசேக் செலாத்தான் நிலையம் *(Bandar Tasik Selatan Integrated Transport Terminal)* எனும் பல்வகை போக்குவரத்து முனையத்திற்குச் செல்கின்றன.  

## வரலாறு

புடு சென்ட்ரல் (புடுராயா) 1976-இல் செயல்படத் தொடங்கியது. 2006-ஆம் ஆண்டில், ஏறக்குறைய RM 3 ரிங்கிட் மில்லியன் (அமெரிக்க டாலர் $ 817,000) செலவில் புதுப்பிக்கப்பட்டது. மே 2009-இல் பண்டார் தாசேக் செலாத்தான் நிலையம் திறக்கப் பட்டதன் மூலம், புடு சென்ட்ரல் நிலையம், கோலாலம்பூர் நகரப் பேருந்துகள் மற்றும் வாடகை வாகனங்களுக்கு மட்டுமே சேவை செய்கிறது.  

இன்றைய காலக் கட்டத்தில், மேற்கு மலேசியாவின் தொலைதூர நகரங்களுக்குச் செல்லும் விரைவுப் பேருந்துகள் புடுராயாவிற்கு வருவது இல்லை.  

சனவரி 1, 2011 அன்று பண்டார் தாசேக் செலாத்தான் ஒருங்கிணைந்த போக்குவரத்து முனையம் (**ITT BTS**) திறக்கப்பட்ட பிறகு, புடுராயா பேருந்து நிலையத்திற்கு அருகே போக்குவரத்து நெரிசல்கள் குறைந்தன.  

### கோலாலம்பூர் நகர்ப்புற மாற்ற மையம்

முன்பு காலத்தில், புடு சென்ட்ரலைப் பயன்படுத்தி வந்த கோலாலம்பூரின் பெரும்பாலான நீண்ட தூரப் பேருந்துகளுக்கு, பண்டார் தாசேக் செலாத்தான் ஒருங்கிணைந்த போக்குவரத்து முனையம் சேவைகளை வழங்கி வருகிறது.  

RM 52.7 மில்லியன் ரிங்கிட் செலவில் பாரிய சீரமைப்புப் பணிகளுக்குப் பிறகு 16 ஏப்ரல் 2011 அன்று புடுராயா மீண்டும் திறக்கப்பட்டது. 27 ஆகஸ்டு 2011 அன்று, புடுராயா பேருந்து முனையம் அதன் நவீனத் தோற்றத்திற்கு ஏற்ப புடு சென்ட்ரல் என மறுபெயரிடப்பட்டது. அதன் பின்னர், 23 செப்டம்பர் 2012 அன்று, இந்த நிலையம், கோலாலம்பூரின் நகர்ப்புற மாற்ற மையமாக *(Urban Transformation Centre)* மாற்றம் கண்டது.  

## பல்வகை போக்குவரத்து முனையம்

9-ஆவது மலேசியத் திட்டத்தின் கீழ், **பண்டார் தாசேக் செலாத்தான் நிலையம்**, தீபகற்ப மலேசியாவில் தெற்கு நோக்கிச் செல்லும் விரைவுப் பேருந்து; தொடருந்துகளுக்கான போக்குவரத்து மையமாக மாற்றப்பட்டுள்ளது.  

போக்குவரத்து நெரிசல் மிகுந்த கோலாலம்பூர் சென்ட்ரல்; புடு சென்ட்ரல் ஆகிய நிலையங்களுக்குச் சென்ற பேருந்துகள் 2011-ஆம் ஆண்டில் இருந்து பண்டார் தாசேக் செலாத்தான் நிலையத்திற்கு மாற்றப்பட்டன.  

RM 570 மில்லியன் செலவில் உருவாக்கப்பட்ட பல்வகை போக்குவரத்து முனையம், 1 சனவரி 2011 முதல் இயங்குகிறது.  

பண்டார் தாசேக் செலாத்தான் முனையம், ஒரே ஓர் ஒருங்கிணைந்த மையமாக இல்லாமல், மூன்று வெவ்வேறு நிலையங்களாக அருகருகே அமைக்கப்பட்டு உள்ளது.  

## போக்குவரத்து

புடு சென்ட்ரல் பேருந்து முனையத்தை பிளாசா ராக்யாட் எல்ஆர்டி நிலையம்; மெர்டேகா எம்ஆர்டி நிலையம் ஆகிய நிலயங்களில் இருந்து அணுகலாம்.  

## காட்சியகம்
# ஓ. பி. நய்யார்


**ஓம்கார் பிரசாத் நய்யார்** (*Omkar Prasad Nayyar*) (16 ஜனவரி 1926 - 28 ஜனவரி 2007) ஒரு இந்தியத் திரைப்படத்துறையைச் சேர்ந்த இசையமைப்பாளரும், பாடகர்-பாடலாசிரியரும், இசைத் தயாரிப்பாளரும் மற்றும் இசையமைப்பாளரும் ஆவார். இந்தித் திரையுலகின் மெல்லிசை இசை அமைப்பாளர்களில் ஒருவராகக் கருதப்படுகிறார். *நயா தௌர்* படத்திற்காக 1958 ஆம் ஆண்டு சிறந்த இசை அமைப்பாளருக்கான பிலிம்பேர் விருதைப் பெற்றார். நய்யார் பாடகிகளான கீதா தத், ஆஷா போஸ்லே, முகமது ரபி ஆகியோருடன் அதிகம் பணியாற்றினார். இருப்பினும் பாலிவுட்டின் முன்னணி பெண் பாடகி லதா மங்கேஷ்கருடன் ஒருபோதும் பணியாற்றவில்லை.  

பிரபல பாடகராக மாறுவதற்கு முன்பே கிஷோர் குமாரை அங்கீகரித்திருந்தார். *பாப் ரே பாப்* (1955), *ராகினி* (1958) போன்ற திரைப்படங்களில் கிஷோர் குமாரின் வெற்றிப் படங்களில் அடங்கும். ஆனால் இந்த உறவு நிலைக்கவில்லை.  

நய்யாருக்கு, இந்துத்தானி இசையிலுள்ள பிலு இராகம் மிகவும் பிடித்த ராகம் ஆகும். இது கருநாடக இசையின் காபி இராகத்திற்கு சமமானது. இது இறுதியில் இவரது பெரும்பாலான பாடல்களுக்கு ஆதாரமாக இருந்தது.  

## இறப்பு
நய்யார் மாரடைப்பால் 2007 ஜனவரி 28 அன்று இறந்தார்.  
நய்யாரின் மறைவைத் தொடர்ந்து லதா மங்கேஷ்கர், ஷர்மிளா தாகூர், மும்தாஜ், மகேசு பட், முகமது சாகுர் கயாம், சக்தி சமந்தா, சோனு நிகம், ரவீந்திர ஜெயின், அனு மாலிக், பி. ஆர். சோப்ரா மற்றும் சம்மி கபூர் உள்ளிட்ட பல பாலிவுட் பிரமுகர்கள் அஞ்சலி செலுத்தினர். இந்திய அஞ்சல் துறையால் 2013 மே 3 அன்று ஒரு நினைவு அஞ்சல் தலை வெளியிடப்பட்டது. இவரது பேத்தி நிகரிகா ரைசாடாவும் ஒரு நடிகை ஆவார்.
# இலங்கையின் 17-வது நாடாளுமன்றம்



**இலங்கையின் 17-வது நாடாளுமன்றம்** (*17th Parliament of Sri Lanka*) அல்லது **இலங்கைக் குடியரசின் 10-வது நாடாளுமன்றம்** என்பது 2024 நவம்பர் 14 இல் நடைபெற்ற இலங்கை நாடாளுமன்றத் தேர்தலின் முடிவுகளின் படி அமைக்கப்பட்ட இலங்கை நாடாளுமன்றம் ஆகும். இதன் முதலாவது அமர்வு 2024 நவம்பர் 21 இல் இடம்பெறும். இலங்கை அரசியலமைப்புச் சட்டத்தின் படி நாடாளுமன்றத்தின் ஆயுட்காலம் முதலாவது அமர்வில் இருந்து நான்கரை முதல் ஐந்து ஆண்டுகளாகும்.  

## தேர்தல்

17-வது நாடாளுமன்றத் தேர்தல் 2024 நவம்பர் 14 இல் நடைபெற்றது. இந்தத் தேர்தலில் தேசிய மக்கள் சக்தி 61.65% வாக்குகளைப் பெற்று 159 ஆசனங்களுடன் பெருவெற்றி பெற்றது. ஐக்கிய மக்கள் சக்தி 17.66% வாக்குகளைப் பெற்று 40 ஆசனங்களுடன் எதிர்க்கட்சியாகத் தொடர்கிறது. இலங்கைத் தமிழரசுக் கட்சி 8 ஆசனங்களையும், புதிய சனநாயக முன்னணி 5 ஆசனங்களையும் பெற்றன. கடந்த தேர்தலில் 145 ஆசனங்களைப் பெற்ற இலங்கை பொதுசன முன்னணி 3 ஆசனங்களை மட்டுமே பெற்றது.  

## முடிவுகள்

### மாவட்டம்
# இந்திய வான் புலனாய்வு இயக்குநரகம்



**வான் புலனாய்வு இயக்குநரகம்** (*Directorate of Air Intelligence*), இந்திய வான்படையின் ஒரு பகுதியாக செயல்படுகிறது. இது இந்திய வான்படை செம்மையாக செயல்படுவதற்கு, சரியான நேரத்தில், தந்திரோபாய, செயல்பாட்டுத் தேவைகளுக்கு மற்றும் ஒத்திசைக்கப்பட்ட உளவுத் தகவல்களை வழங்குகிறது.  
## வரலாறு
இரண்டாம் உலகப் போரின் போது வான்படை புலனாய்வு இயக்குநரகம் 1942ல் இந்திய வான்படையின் ஒரு பகுதியாக நிறுவப்பட்டது. இரண்டாம் உலகப் போரின் போது பர்மாவை ஆக்கிரமித்த ஜப்பானுக்கு எதிராக இந்த வான்படை புலனாய்வு அமைப்பு திறம்பட செயல்பட்ட்டது.  

இப்புலானாய்வு அமைப்பு மிக்-25 மற்றும் செபிகேட் ஜாகுவார் போன்ற உளவு விமானங்கள் மூலம் பெறப்படும் புகைப்படங்கள் மூலம் புலனாய்வு பணிகளை மேற்கொள்கிறது. 1971 இந்தியா-பாக்கிஸ்தான் போரின் போது, சோவியத் ஒன்றியம் வழங்கிய செயற்கைக்கோள் புகைப்படங்கள் மூலம் எல்லைப்பகுதிகளில் சீனத் துருப்புகளின் நடமாட்டத்தை கண்டறிய முடிந்தது. இந்திய விண்வெளித் திட்டங்களால் இந்திய வான்படைக்கு சொந்தமாக உளவு செயற்கைக் கோள்கள், விண்ணில் செலுத்தப்பட்டு, வான் புலனாய்வு பணிகள் மேற்கொள்ளப்படுகிறது. 1999 கார்கில் போரின் போது, வான் புலனாய்வு இயக்குநரகம் சிறப்பாக செயல்பட்டு, எதிரிகளின் பதுங்கு குழிகள் மற்றும் எதிரிகளால் ஆக்கிரமிக்கப்பட்ட பகுதிகளை எளிதில் அடையாளம் காணப்பட்டு, இந்திய வான்படைகள் அவைக்களை தாக்கி அழிக்க முடிந்தது.  

## இதனையும் காண்க
- வான்பரப்பு ஆய்வு மையம்
- இந்தியப் புலனாய்வு அமைப்புகளின் பட்டியல்
# இரெட்டிணைட்டு

**இரெட்டிணைட்டு** (*Retinite*) என்பது ஒரு பிசின் பொருளாகும். குறிப்பாக பழுப்பு நிலக்கரி படுகைகளில் பொன் நிறத்தில் இருக்கும் அம்பரைப்போல தோற்றம் அளிக்கும். ஆனால் சிறிதளவு சக்சினிக்கு அமிலம் கொண்டோ இல்லாமலோ இருக்கும். இது ஒரு பொதுப் பெயராக வசதியாக இருக்கலாம். ஏனெனில் எந்த இரண்டு தனித்தனி தோற்றமும் ஒரே மாதிரியாக இருப்பதில்லை. மேலும் பெயர்களின் காலவரையற்ற பெருக்கம் காரணமாக அவற்றில் எதுவுமே சரியாக குறிப்பிடப்படவுமில்லை. அது விரும்பப்படவும் வேண்டியதில்லை.  

இரெட்டிணைட்டில் சக்சினிக்கு அமிலம் இருக்காது. ஆறு முதல் 15 சதவீத ஆக்சிசன் இருக்கும்.
# பஞ்சாப் காவல்துறையின் சுவாத் பிரிவு

**பஞ்சாப் காவல்துறையின் சுவாத் பிரிவு** (*Punjab Police SWAT Team*) இந்தியாவின் பஞ்சாப் மாநில காவல்துறையின் பயங்கரவாத எதிர்ப்புப் படை ஆகும்.பஞ்சாப் மாநில காவல்துறையிலிருந்து, இப்படைக்கான வீரர்கள் தேர்வு செய்யப்படுகிறார்கள்.  

## வரலாறு
பஞ்சாப் காவல்துறையின் *சிறப்பு ஆயுதங்கள் மற்றும் தந்திரோபாயங்களை* (*Special Weapons and Tactics* (SWAT) கையாளும், இச்சிறப்புக் காவல்படைப் பிரிவு 2011ஆம் ஆண்டில் நிறுவப்பட்டது. இப்படைப்பிரிவினர் தேசிய பாதுகாப்புப் படையினர் போன்று பயங்கரவாத எதிர்ப்புப் பயிற்சி பெற்றவர்கள் இதன் அனைத்து வீரர்களும் 28 வயதிற்குட்பட்டவர்கள். பஞ்சாப் மாநிலத்தில் ஏதேனும் பயங்கரவாத தாக்குதல் நடந்தால் அதை எதிர்த்துப் போராடுவதே இவர்களின் முக்கியப் பணியாகும்..  

## இப்படையினர் பயன்படுத்தும் சாதனங்கள் மற்றும் ஆயுதங்கள்
### சாதனங்கள்
- குண்டு துளைக்காத கவச வாகனங்கள்
- குண்டு துளைக்காத மார்பு மற்றும் தலைக்கவசங்கள்
- சிறுரக வானோலிக் கருவிகள்
- பாதுகாப்பான ஆடைகள்
- கலவரக் கட்டுப்பாடு தலைக்கவசங்கள்
- நச்சி வாயு முகமூடிகள்
- அதிர்ச்சி தாங்கும் கேடயங்கள்
- கதிர் வீச்சு ஆயுதங்கள்
- நச்சு வாயு பீச்சிடும் ஆயுதங்கள்
- மிளகாய்ப் பொடி வீச்சும் ஆயுதங்கள்

### ஆயுதங்கள்

- கைத்துப்பாக்கிகள்
- இயந்திரத் துப்பாக்கிகள்
- தாக்குதல் துப்பாக்கிகள்
- இருட்டிலும் பார்க்கும் கண் கண்ணாடிகள்

## முக்கிய நடவடிக்கைகள்
- 27 சூலை 2015 அன்று குர்தாஸ்பூர் மாவட்டத்தின் தீனா நகர் காவல் நிலையத்தை சூறையாடிய, இராணுவச் சீருடையில் வந்த, பாகிஸ்தானின் லஷ்கர்-ஏ-தொய்பாவின் மூன்று தீவிரவாதிகளை இப்படையினர் சுட்டுக் கொன்றனர்.
## இதனையும் காண்க
- சிறப்பு நடவடிக்கைகள் குழு (ஜம்மு காஷ்மீர்)
- பயங்கரவாத எதிர்ப்புப் படை (தமிழ்நாடு)
- பயங்கரவாத எதிர்ப்புப் படை (மேற்கு வங்காளம்)
- போர்ஸ் ஒன் (மகாராட்டிரம்)
# பஜன் கவுர்


**பஜன் கவுர்** (*Bhajan Kaur*, பிறப்பு 26 ஆகத்து 2005) என்பவர் அரியானாவைச் சேர்ந்த இந்திய வில்வித்தை வீராங்கனை ஆவார். 2022 ஆம் ஆண்டு சீனாவின் காங்சூவில் நடைபெற்ற ஆசிய விளையாட்டுப் போட்டிகளில் இந்திய வில்வித்தை அணிக்குத் தேர்ந்தெடுக்கப்பட்டார். அங்கிதா பகத், சிம்ரன்ஜீத் கவுர் ஆகியோருடன் இணைந்து, இந்திய மகளிர் வில்வித்தை அணிக்கு போட்டியில் வெண்கலப் பதக்கத்தை வென்றனர். வெண்கலப் பதக்கத்திற்கான பிளே-ஆஃப் போட்டியில் இந்திய முத்தரப்பு 6-2 என்ற கோல் கணக்கில் வியட்நாம் அணியை வீழ்த்தியது. 16 சூன் 2024 அன்று, துருக்கியின் அணதோலியாவில் நடந்த ஒலிம்பிக் இறுதி தகுதிச் சுற்றில் தங்கம் வென்றார். 2024 ஆம் ஆண்டு பாரிசில் நடந்த கோடைகால ஒலிம்பிக்கில் இந்தியா சார்பில் கலந்துகொண்டார்.  

## துவக்ககால வாழ்க்கை
கவுர் அரியானா மாநிலம், சிர்சா மாவட்டம், எலெனாபாதைச் சேர்ந்தவர். எலனாபாத்தில் உள்ள நாச்சிகேதன் பொதுப் பள்ளியில் தனது பள்ளிப் படிப்பை முடித்தார். இவர் ஒலிம்பிக் கோல்ட் குவெஸ்ட் என்ற அரசு சாரா அமைப்பினால் ஆதரிக்கப்படுகிறார். இவரது தந்தை பகவான் சிங் ஒரு விவசாயி, இவருக்கு ஒரு சகோதரரும், ஒரு சகோதரியும் உள்ளனர்.  

### 2024 கோடை ஒலிம்பிக்
2024 ஆம் ஆண்டு பாரிசில் நடந்த கோடைகால ஒலிம்பிக் 2024 கோடை ஒலிம்பிக்கில் கவுர் தனது முதல் ஒலிம்பிக் போட்டியில் பங்கேற்றார். அவர் பெண்களுக்கான தனிநபர் 1/8 எலிமினேஷன் சுற்றுக்கு முன்னேறினார். இருப்பினும், ஷூட்-ஆஃப் போட்டியில் அவர் 5-6 என்ற கணக்கில் இந்தோனேசியாவின் டயானந்தா சொய்ருனிசாவிடம் தோற்றார். மகளிர் அணியில் அங்கிதா பகத், தீபிகா குமாரியுடன் கவுர் காலிறுதிக்கு முன்னேறினார். எனினும், அந்த அணி 0-6 என்ற கணக்கில் நெதர்லாந்து அணியிடம் தோல்வியடைந்தது தோற்றது.
# 1,2-புரோப்பேன்யிருதயோல்



**1,2-புரோப்பேன்யிருதயோல்** (*1,2-Propanedithiol*) என்பது C<sub>3</sub>H<sub>8</sub>S<sub>2</sub> என்ற மூலக்கூற்று வாய்ப்பாடு கொண்ட கரிம வேதியியல் வேதிச் சேர்மம் ஆகும். HSCH<sub>2</sub>CH(SH)CH<sub>3</sub> என்ற அமைப்பு வாய்ப்பாட்டாலும் இது அடையாளப்படுத்தப்படுகிறது. சில சமயங்களில் இச்சேர்மம் 1,2-டைமெர்காப்டோபுரோப்பேன் என்றும் 1,2-புரோப்பேன் டைதயோல் என்றும் அழைக்கப்படுகிறது. தயோல் சேர்மமான இது நிறமற்றதாகவும் தீவிர மணம் கொண்டும் ஒரு நீர்மமாகக் காணப்படுகிறது. நாற்தொகுதி மையம் கொண்ட ஓர் எளிய இருதயோல் சேர்மத்திற்கு இது ஓர் எடுத்துக்காட்டுமாகும். 1,2-ஈத்தேன் டைதயோல், 2,3-இருமெர்காப்டோ-1-புரோப்பேன்சல்போனிக் அமிலம், புரோப்பேன்-1,3-டைதயோல் ஆகியவை 1,2-புரோப்பேன்யிருதயோலுடன் தொடர்பு கொண்ட சேர்மங்களாகும். எப்பிசல்பைடுடன் ஐதரசன் சல்பைடைச் சேர்த்து வினைபுரியச் செய்தால் 1,2-புரோப்பேன்யிருதயோல் உருவாகிறது.  

இதன் ஒளிவிலகல் குறியீட்டு எண் = 1.531-1.541 ஆகும்.
# 3-ஐதராக்சி ஐசோபியூட்டைரிக் அமிலம்



**3-ஐதராக்சி ஐசோபியூட்டைரிக் அமிலம்** (*3-Hydroxyisobutyric acid*) என்பது C<sub>4</sub>H<sub>8</sub>O<sub>3</sub> என்ற மூலக்கூற்று வாய்ப்பாடு கொண்ட கரிம வேதியியல் வேதிச் சேர்மம் ஆகும். 3-ஐதராக்சி-2-மெத்தில்புரோப்பனாயிக் அமிலம் என்ற பெயராலும் இச்சேர்மம் அழைக்கப்படுகிறது. வாலின் என்ற ஆல்பா அமினோ அமிலத்தின் வளர்சிதைமாற்றத்தில் இது ஓர் இடைநிலைச் சேர்மமாகும். நாற்தொகுதி மையச் சேர்மமான இதற்கு இராண்டு ஆடியெதிர் உருக்கள் உள்ளன. அவை டி-3-ஐதராக்சி ஐசோபியூட்டைரிக் அமிலம், எல்-3-ஐதராக்சி ஐசோபியூட்டைரிக் அமிலம் என்பனவாகும்.
# மென்செதில் மலைச் சாரைப் பாம்பு


**மென்செதில் மலைச் சாரைப் பாம்பு** (*smooth-scaled mountain rat snake*) என்று அழைக்கப்படும் *தையாசு லூசோனென்சிசு* (*Ptyas luzonensis*), கொலுப்ரிடே குடும்பத்தைச் சேர்ந்த சாரைப்பாம்பு சிற்றினமாகும்.



 இந்தப் பாம்பு மலைப்பாங்கான பகுதியில் வாழ்கிறது. ஆனால் இவை வேட்டையாடவும் தண்ணீர் குடிக்கவும் நீரோடைகளுக்கும் ஆறுகளுக்கும் செல்கின்றன. இவற்றின் விருப்பமான அல்லது பொதுவான இரையாகத் தவளைகள் உள்ளன. ஆனால் இவை கொறித்துண்ணிகள், வெளவால்கள், பல்லிகளையும் உண்ணுகின்றன. இந்த வகைப் பாம்பு 6 முதல் 8 அடி நீளம் வரை வளரக்கூடியது.  

## சொற்பிறப்பியல்
லூசோனென்சிசு என்ற குறிப்பிட்ட பெயர், இதன் கண்டுபிடிப்பு இடமான லூசோனைக் குறிக்கும் வகையில் வழங்கப்பட்டது.  

## புவியியல் வரம்பு
*தையாசு லூசோனென்சிசு* பிலிப்பீன்சு தீவில் மட்டுமே காணப்படும் அகணிய உயிரி ஆகும். அங்கு இது நீக்ரோசு, லூசோன், பனாய், பொலில்லோ தீவுகளில் காணப்படுகிறது.
# சீன சாரைப்பாம்பு


**சீன சாரைப்பாம்பு** (*Chinese rat snake*) அல்லது இந்தோ-சீன சாரைப்பாம்பு என்று பொதுவாக அழைக்கப்படும் ***தையாசு கோரோசு***, தென்கிழக்கு ஆசியாவில் காணப்படும் ஒரு கொளுப்பிரிடே குடும்ப பாம்பு சிற்றினமாகும்.  

## விளக்கம்
இந்தப் பாம்பின் மூக்கு நீளமானது, கண்கள் மிகவும் பெரியவை. முன் பகுதியிலிருந்து நெற்றிப்பகுதியினைக் காணலாம், மூக்கு இடைவெளி சிறியது, இரண்டு அல்லது மூன்று லோரியல் குழிகளுடையது.  

முதுகுப்புறமுள்ள செதில்கள் மென்மையானவை, முன்பகுதியில் தளர்வாக இணைக்கப்பட்டிருக்கும், 15 வரிசைகளில் நடுப்பகுதியில் காணப்படும், வயிற்றுப்பகுதியில் 160 முதல் 177 வரையிலும், குதப்பகுதியில் பிரிக்கப்பட்டும், வாலடியில் 122 முதல் 145 வரை காணப்படும்.  

உடலின் பின்புறத்திலும் வால் பகுதியிலும் உள்ள செதில்கள் மேற்பகுதியில் பழுப்பு அல்லது ஆலிவ் நிறத்திலும் பெரும்பாலும் மஞ்சள் நிறத்திலும் கருப்பு நிற விளிம்புடன் காணப்படும். கீழ் பரப்பு மஞ்சள் நிறத்திலானது. இளம் பாம்புகளில் வட்டமான வெள்ளை புள்ளிகள் அல்லது குறுகிய மஞ்சள் குறுக்கு கோடுகள் காணப்படும்.  

உடல் நீளம் தலையிலிருந்து 1080 மி.மீ. வாலின் நீளம் 700 மி.மீ.  

## பரவல்
நேபாளம், மியான்மர், கம்போடியா, சீனா (ஜெஜியாங், ஜியாங்சி, புஜியான், குவாங்டாங், ஹைனான், குவாங்சி, ஹுனான், யுன்னான், ஆங்காங், தைவான், இந்தியா (அசாம், மணிப்பூர், அருணாச்சலப் பிரதேசம் (நாம்டாபா-சாங்லாங் மாவட்டம், செசா, சிம்பு, இட்டாநகர்-பாபும் பரே மாவட்டம்) திரிபுரா, வங்களாதேசம், இந்தோனேசியா (சுமாத்திரா, போர்னியோ, சாவகம், பாலி, லாவோஸ், தாய்லாந்து, வியட்நாம், மேற்கு மலேசியா மற்றும் சிங்கப்பூர் தீவு).  

## மேற்கோள்புகள்

## மேலும் வாசிக்க

- அஹ்சன், எம். ஃபரித் மற்றும் ஷைலா பர்வீன். 2001. பங்களாதேஷில் இருந்து Ptyas Korros (Colubridae) முதல் பதிவு. ஆசியப் பெர்பட்டாலஜிக்கல் ஆராய்ச்சி **9**: 23-24.
- ஜான், ஜி., மற்றும் எஃப். சோர்டெல்லி. 1867. Iconography Générale des Ophideens: விங்-குவாட்ரியம் லிவ்ரெய்சன். பில்லியர். பாரிஸ். குறியீடு + தட்டுகள் I-VI. (*கோரிஃபோடான் கோரோஸ்*, தட்டு IV. படம் 2.
- லேசல், ஜே. டி. 1998. உருவவியல் மற்றும் பாம்பு இனமான Ptyas இன் நிலை. Herpetological Review **29** (3:134).
- ஷ்லெகல், எச். 1837. சர்ப்பங்களின் உடலியல் பற்றிக் குறிப்பிடுங்கள். கட்சி பொது xxviii + 251 pp. + கட்சி விளக்கம் 606 + xvi pp. ஆம்ஸ்டர்டாம்.
# கெரிஞ்சி எல்ஆர்டி நிலையம்


**கெரிஞ்சி எல்ஆர்டி நிலையம்** அல்லது **கெரிஞ்சி இலகு விரைவுப் போக்குவரத்து நிலையம்** (ஆங்கிலம்: *Kerinchi LRT Station*; மலாய்: *Stesen LRT Kerinchi*; சீனம்: 轻轨科林芝站) என்பது மலேசியா, கோலாலம்பூர், கிளானா ஜெயா வழித்தடத்தில் உயர்த்தப்பட்ட இலகுரக விரைவுப் போக்குவரத்து *(LRT)* நிலையமாகும்.  

இந்த நிலையத்தின் வழித்தடம் முன்பு புத்ரா வழித்தடம் என்று அழைக்கப்பட்டது. பசார் செனி இலகுத் தொடருந்து நிலையம் தொடங்கி கிளானா ஜெயா எல்ஆர்டி நிலையம் வரையிலான முதலாவது கட்டமைப்புப் பிரிவின் 10 நிலையங்கள் கட்டப்பட்டன. அவற்றில் ஒரு பகுதியாக 1 செப்டம்பர் 1998 அன்று இந்த நிலையம் திறக்கப்பட்டது.  

## பொது

கோலாலம்பூர், பங்சார், பந்தாய் பாரு சாலைக்கு அருகிலுள்ள பிளாசா பந்தாய் *(Plaza Pantai)* எனும் வணிக வளாகத்திற்கு அருகில் இந்த நிலையம் அமைந்துள்ளது. இந்த நிலையம் செரி தாஸ்மேஸ் தனியார்ப் பள்ளி, பங்சார் தேசியப் பள்ளி, பந்தாய் காவல் நிலையம், செரி முத்து மாரியம்மன் கோயில், விசுமா யுஓஏ பந்தாய், டெலிகாம் கோபுரம், அர்-ரகா கம்போங் கெரிஞ்சி பள்ளிவாசல், தெற்கு பங்சார் மற்றும் மலேசிய வானொலி தொலைக்காட்சி (ஆர்டிஎம்) அங்காசாபுரி வளாகத்திற்கும் அருகில் உள்ளது. .  

### கம்போங் கெரிஞ்சி

நிலையத்தின் பெயரான கெரிஞ்சி என்பது கம்போங் கெரிஞ்சி எனும் கிராமப் பகுதியில் இருந்து பெறப்பட்டது. கம்போங் கெரிஞ்சி, கோலாலம்பூர் மாநகரத்தில், தென் மேற்கு பகுதியில் அமைந்து உள்ள ஒரு புற நகரப் பகுதியாகும். இந்தப் புறநகரம், லெம்பா பந்தாய் மக்களவைத் தொகுதியின் ஒரு பகுதியாக உள்ளது. பங்சார் பெருநகரப் பகுதிக்கு தெற்கே அமைந்துள்ளது.  

இந்தப் புறநகர்ப் பகுதி, டெலிகாம் கோபுரம் *(Menara Telekom)* மற்றும் மிட் வேலி மெகாமாலுக்கு *(Mid Valley Megamall)* அருகில் அமைந்துள்ளது; அருகிலுள்ள மற்ற குறிப்பிடத்தக்க அடையாளங்கள் அங்காசாபுரி கட்டிடம் மற்றும் மலாயா பல்கலைக்கழகம் ஆகும்.  

### செரி அங்காசா

விசுதா அங்கசா *(Vista Angkasa)* அடுக்குமாடி குடியிருப்புகள், கம்போங் கெரிஞ்சி அடுக்குமாடி குடியிருப்புகள் மற்றும் செரி அங்காசா *(Sri Angkasa)* அடுக்குமாடி குடியிருப்புகள் போன்ற மலிவு விலை அடுக்குமாடி குடியிருப்புகள் போன்றவை அருகாமையில் இருக்கும் குடியிருப்புத் திட்டங்களாகும்.  

இந்த நிலையம் செரி அங்காசா, பங்சார், கம்போங் கெரிஞ்சி பகுதிகளுக்குச் சேவை செய்வதை இலக்காகக் கொண்டுள்ளது.  

## அமைப்பு

கெரிஞ்சி எல்ஆர்டி நிலையம், கிளானா ஜெயா வழித்தடத்தின் மற்ற உயர்த்தப்பட்ட நிலையங்களைப் போலவே, மூன்று அடுக்கு நிலைகளைக் கொண்ட ஓர் எளிமையான கட்டுமானமாகும்: தெரு மட்டத்தில் ஒரு நுழைவு நிலை; நிலத்தடியில் ஒரு நிலை; மற்றும் நடைபாதையில் ஒரு நிலை என மூன்று நிலைகள் உள்ளன.  

இந்த நிலையத்தின் அனைத்து அடுக்கு நிலைகளும், மின்படிக்கட்டுகள் மற்றும் படிக்கட்டுகள் வழியாக இணைக்கப்பட்டுள்ளன. அதே வேளையில், தொடருந்து நின்று செல்லும் இடத்திற்கும் நடைபாதைக்கும் இடையில் சுமைதூக்கிச் சேவையும் வழங்கப்படுகிறது.  

கம்போங் கெரிஞ்சி குடியிருப்புப் பகுதிகள்; கிளானா ஜெயா வழித்தடத்தின் கெரிஞ்சி எல்ஆர்டி நிலையம் *(Kerinchi LRT Station)*; யுனிவர்சிட்டி எல்ஆர்டி நிலையம் *(Universiti LRT Station)*; ஆகியவற்றுடன் பாதசாரி பாலம் வழியாக இணைக்கப்பட்டுள்ளது.  

## பேருந்து சேவைகள்
| பசார் செனி வளாகம் | மலேசிய இசுலாமிய அறிவியல் பல்கலைக்கழகம், சா ஆலாம் |  |
| --- | --- | --- |
| பசார் செனி வளாகம் | தாமான் செரி மூடா, சா ஆலாம் |  |
| பசார் செனி வளாகம் | சுபாங் சூரியா |  |
| பசார் செனி வளாகம் | கோத்தா டாமன்சாரா | } |

## காட்சியகம்
# சித்தரஞ்சன் கல்லூரி



**சித்தரஞ்சன் கல்லூரி** (*Chittaranjan College*) என்பது 1967இல் இந்தியாவின் மேற்கு வங்காளத்தில் நிறுவப்பட்ட உயர்கல்வி நிறுவனமாகும். மத்திய கொல்கத்தாவில் உள்ள கல்லூரி தெரு பகுதியில் உள்ள ஓர் இளங்கலை கல்லூரி ஆகும். இக்கல்லூரி கொல்கத்தா பல்கலைக்கழகத்துடன் இணைக்கப்பட்டுள்ளது.  

## துறைகள்

### கலை மற்றும் வணிகம்

- வங்க மொழி
- ஆங்கிலம்
- இந்தி
- உருது
- கல்வியியல்
- வரலாறு
- அரசியல் அறிவியல்
- தத்துவவியல்
- வணிகவியல்

## அங்கீகாரம்
சித்தரஞ்சன் கல்லூரி புது தில்லியிலுள்ள, பல்கலைக்கழக மானியக் குழுவினால் அங்கீகரிக்கப்பட்டுள்ளது.
# யுகவாரலைட்டு


## பெயர்க்காரணம்
யுகவாரா நகரத்தில் கண்டுபிடிக்கப்பட்ட காரணத்தால் கனிமத்திற்கு யுகவாரலைட்டு எனப் பெயரிடப்பட்டது.  

## அமைவிடம்
யுகவாரலைட்டு கனிமம் சப்பான் போன்ற புவிவெப்பம் செயலில் உள்ள பகுதிகளில் காணப்படுகிறது. சப்பானில் யுகவாரலைட்டு கனிமம் ஒன்சூ தீவிலுள்ள யுகவாரலைட்டு நகரத்தில் காணப்படுகிறது. இந்தியாவில் இது சிறிய அளவில் காணப்படுகிறது. வாசிங்டன், அலாசுகா, அமெரிக்காவின் மஞ்சக்கல் தேசிய பூங்கா, பிரிட்டிசு கொலம்பியா, ஐசுலாந்து, சார்தீனியா மற்றும் இரீயூனியன் தீவு ஆகியவை இது கண்டுபிடிக்கப்பட்ட பிற இடங்களாகும்.
# முகுந்த் துபே



பேராசிரியர் **முகுந்த் துபே** (*Muchkund Dubey*) ஓர் முன்னாள் இந்தியத் தூதரும் , முன்னாள் இந்திய வெளியுறவுச் செயலரும் மற்றும் இந்திய வெளியுறவுத் துறையின் நிர்வாகத் தலைவரும் ஆவார்.  

## தொழில்
இவர் சமூக மேம்பாட்டுக் கழகத்தின் தலைவராகவும், பட்னா, ஆசிய மேம்பாட்டு ஆய்வு நிறுவனத்தின் தலைவராகவும், தில்லி ஜவகர்லால் நேரு பல்கலைக்கழகத்தில் பன்னாட்டு உறவுகள் துறையின் பேராசிரியராகவும் மற்றும் வெளிநாட்டு சேவை நிறுவனத்தில் ஓய்வு பெற்ற பேராசிரியராகவும் உள்ளார்.  

உலகப் பொருளாதாரம், சர்வதேச நாணயம் மற்றும் வர்த்தக அமைப்புகள், பாதுகாப்பு மற்றும் ஆயுதக் குறைப்பு, தெற்காசிய ஒத்துழைப்பு மற்றும் பன்னாட்டு உறவுகள் தொடர்பான பல்வேறு சிக்கல்களை இவர் ஆய்வு செய்து வருகிறார்.  

## படைப்புகள்
- 
- 
- 
- 
- 
- 
-
# இந்திரா காந்தி ராட்டிரிய மானவ் சங்கராலயா


**இந்திரா காந்தி ராட்டிரிய மானவ் சங்கராலயா** (*Indira Gandhi Rashtriya Manav Sangrahalaya*) மனிதகுலத்தின் தேசிய அருங்காட்சியகம் அல்லது மனிதர் மற்றும் கலாச்சார அருங்காட்சியகம் எனவும் அறியப்படும் இது இந்தியாவின் மத்தியப் பிரதேசத்தின் போபாலில் அமைந்துள்ள ஒரு அருங்காட்சியகம் ஆகும். இந்த அருங்காட்சியகம் நகரின் சியாமளா மலையில் சுமார் 200 ஏக்கர் பரப்பளவில் அமைந்துள்ளது. இந்த அருங்காட்சியகம் நேரம் மற்றும் விண்வெளியில் மனிதகுலத்தின் கதையை சித்தரிக்கிறது. இது இந்தியாவின் மிகப்பெரிய இனவியல் அருங்காட்சியகம் ஆகும்.  

பழங்குடியினர் வாழ்விடம், கடலோர கிராமம், பாலைவன கிராமம், இமயமலை கிராமம், பாறை கலை பாரம்பரியம், புராண பாதை, ஆற்றுப் பள்ளத்தாக்கு கலாச்சாரம், அய்யனார் ஆலய வளாகம் மற்றும் பாரம்பரிய தொழில்நுட்ப பூங்கா ஆகிய திறந்தவெளி கண்காட்சிகளை இந்த அருங்காட்சியகம் கொண்டுள்ளது.  

இந்த அருங்காட்சியகத்தில் தென்னிந்திய பிராந்தியத்திற்கான பிராந்திய மையமும் உள்ளது, இது கருநாடகாவின் மைசூரில் அமைந்துள்ளது.  

## வரலாறு
1970 ஆம் ஆண்டில், கொல்கத்தாவில் நடைபெற்ற இந்திய அறிவியல் பேராய சங்க அமர்வின் ஒரு பகுதியாக, "மானுடவியல் மற்றும் தொல்லியல் பிரிவின் தலைவர் சச்சின் ராய், தனது தலைமை உரையில், நாட்டில் 'மனித அருங்காட்சியகம்' தேவை என்பதை வலியுறுத்தினார்". இதற்காக மத்தியப் பிரதேச மாநில அரசு 200 ஏக்கர் நிலத்தை வழங்கியது. இதன் விளைவாக இந்த அருங்காட்சியகம் மாநிலத்தில் முறையாக நிறுவப்பட்டது. பின்னர் 21 ஏப்ரல் 1979 அன்று மத்திய அமைச்சர் டாக்டர் பிரதாப் சந்திர சுந்தர் இதனை திறந்து வைத்தார். ஆரம்பத்தில், இந்த அருங்காட்சியகம் புதுதில்லியில் உள்ள பகவல்பூர் இல்லத்தில் அமைந்திருந்தது.
# தோக்ரா சட்டக் கல்லூரி


**தோக்ரா சட்டக் கல்லூரி** (*Dogra Law College*) இந்திய ஒன்றியப் பிரதேசமான சம்மு-காசுமீரில் உள்ள சம்முவில் உள்ள துக்கர் நிலத்தின் பாரி பிராமணாவில் அமைந்துள்ள ஒரு தனியார் சட்டப் பள்ளியாகும். இது 3 ஆண்டு இளங்கலை சட்டப் படிப்புகள், 5 ஆண்டு ஒருங்கிணைந்த எல். எல். பி. படிப்புகளை வழங்குகிறது. இப்பட்டப் படிப்புகள் இந்திய பார் கவுன்சில் (பிசிஐ) புது தில்லியால் அங்கீகரிக்கப்பட்டு சம்மு பல்கலைக்கழகத்துடன் இணைக்கப்பட்டுள்ளது.  

## வரலாறு.
1999 ஆம் ஆண்டில் சம்மு-காசுமீர் அரசு இக்கல்லூரியை நிறுவ அனுமதித்தது. சம்மு பல்கலைக்கழகமும் கல்லூரிக்கு அங்கீகாரம் வழங்கியது. இறுதியாக 2000 ஆம் ஆண்டில், தோக்ரா சட்டக் கல்லூரி இந்திய பார் கவுன்சிலின் அங்கீகாரத்திற்குப் பிறகு நிறுவப்பட்டது. ஒவ்வொரு தனிமனிதர் மீதும் கவனம் செலுத்துவதன் மூலம் சிறந்த வாழ்க்கைக்கு வழிவகுக்கும் அனைத்து வகையான ஆளுமை வளர்ச்சியைப் பெறக்கூடிய ஒரு தளத்தை மாணவர்களுக்கு வழங்கும் நோக்கத்துடன் ஆறு ஏக்கர் பரப்பளவில் இக்கல்லூரி நிறுவப்பட்டது.